title: Overijssel
text: Overĳssel (baixo saxón: Oaveriessel) ye una provincia d'os Países Baixos con capital en Zwolle. Ye situata a l'este d'o país, mugando con Alemanya, y entre Drenthe a o norte y Gelderland a o sud. A l'ueste muga con o IJsselmeer, o río IJssel y a rechión de Veluwe.
  
  A provincia tien un terreno arenoso, trescruzato por chicotz ríos, excepto a o norueste, a on que i predominan os pólders. O suyo territorio corresponde alto u baixo con lo de l'antiga Sinyoría d'Overijssel, una d'as Siet Provincias Unitas.
  
  A suya superficie ye de 3.421 km², encluyendo-ie un 3% d'augua; a on que viven 1.105.512 habitants (1 de chinero de 2004), con una densidat de población de 323 hab./km² quasi equivalent a la meyana estatal.
  
  Enschede ye a prencipal ciudat d'a provincia, más gran que Zwolle, a capital. Atras ciudatz importants son Deventer, Almelo y Hengelo.
  
  Overijssel